b'\n_START_ARTICLE_\nPuertoricotanagar\n_START_SECTION_\nTaksonomi\n_START_PARAGRAPH_\nArten ble tidligere regnet til tanagarfamilien (Thraupidae), men en st\xc3\xb8rre revidering av den familien f\xc3\xb8rte til at blant annet denne arten ble plassert i sin egen familie. Nesospingidae er trolig s\xc3\xb8stergruppen til Spindalidae, og disse to er igjen s\xc3\xb8stergruppen til hispaniolatanagarfamilien (Phaenicophilidae).\n_START_SECTION_\nBiologi\n_START_PARAGRAPH_\nPuertoricotanagar m\xc3\xa5ler cirka 18\xe2\x80\x9320 cm i lengde og veier omkring 28,7\xe2\x80\x9340 g. Fj\xc3\xa6rdrakten er m\xc3\xb8rk, n\xc3\xa6rmest svartbrun p\xc3\xa5 oversiden og tiln\xc3\xa6rmet hvit p\xc3\xa5 undersiden, som har m\xc3\xb8rkere sm\xc3\xa5 langsg\xc3\xa5ende flekker (avlange spetter) ispedd p\xc3\xa5 brystet og i buken. Strupen er kritthvit til opp mot underkinnene, mens kinnene, \xc3\xb8redekkerne og resten av hodet og stjerten er som oversiden. Undergumpen er hvit. Nebbet er forholdsvis kraftig._NEWLINE_Arten er endemisk for den montane sonen p\xc3\xa5 Puerto Rico i Karibia. Den hekker i palmer og bambus, som regel i januar\xe2\x80\x93august. Redet bygges gjerne 2\xe2\x80\x9310 m over bakken og hunnen legger normalt 2\xe2\x80\x933 kremfargede egg med tette brune spetter p\xc3\xa5. Lite annet er kjent om hekkingen.'